Diari Oficial de la Generalitat Valenciana


Sumari del DOGV 8288, del 07-05-2018 (2018/4401)

Extracte de la Resolució de 25 d'abril de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen setze beques per a la realització de pràctiques professionals en diferents centres directius de la conselleria esmentada.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4401


Data del document
:   25-04-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Extracte

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

Extracte de la Resolució de 25 d'abril de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen setze beques per a la realització de pràctiques professionals en diferents centres directius de la conselleria esmentada. [2018/4401]  
BDNS (Identif.): 396541.  
  
De conformitat amb el que preveuen els articles 17.3. B i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
hhtp://www.pap.minhap.gob.es/bdnstrans/index  
  
Primer. Beneficiaris  
Persones amb titulacions de llicenciatura o de grau en Dret, Gestió i Direcció d'Empreses, Economia, Finances i Comptabilitat, Ciències Polítiques i de l'Administració Pública, Criminologia, Recursos Humans i Relacions Laborals, sense que hagen transcorregut més de cinc anys des de la conclusió dels estudis corresponents, amb les requisits establits en l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques, Llibertats Públiques.  
  
Segon. Finalitat  
Convocar la concessió de setze beques per a la realització de pràctiques professionals en diferents centres directius de la conselleria, durant l'exercici 2018/2019, per a persones amb les titulacions indicades en el punt anterior.  
  
Tercer. Bases reguladores  
Les bases s'arrepleguen en l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques, Llibertats Públiques, per la qual s'aproven les bases reguladores de la concessió de beques per a la realització de pràctiques professionals en la Sotssecretaria i en les direccions generals de la Conselleria.  
  
Quart. Import  
Les beques previstes en la present convocatòria es finançaran amb càrrec als següents programes pressupostaris i amb el desglossament especificat en cada programa:  
  
00.43.26.9923.095.07, del capítol IV, codi línia comptable S7926000, dels pressupostos de la Generalitat per a l'any 2018, i el seu equivalent per a l'exercici 2019, condicionada l'existència de crèdit adequat segons el següent desglossament d'anualitats:  
Anualitat 2018: 22.317,54 euros.  
Anualitat 2019: 17.250 euros.  
  
76.46.59.0978.940.05, del capítol IV, codi línia comptable S7941000, dels pressupostos de la Generalitat per a l'any 2018, i el seu equivalent per a l'exercici 2019, condicionada l'existència de crèdit adequat, segons el següent desglossament d'anualitats:  
Anualitat 2018: 29.756,72 euros.  
Anualitat 2019: 23.000 euros.  
  
10.36.61.2763.928.83, del capítol IV, codi línia comptable S7924000, dels pressupostos de la Generalitat per a l'any 2018, i el seu equivalent per a l'exercici 2019, condicionada l'existència de crèdit adequat, segons el següent desglossament d'anualitats:  
Anualitat 2018: 22.317,54 euros.  
Anualitat 2019: 17.250 euros.  
  
08.53.22.2670.021.36, del capítol IV, codi línia comptable S7944000 i 92.61.31.1129.949.44, del capítol IV, codi línia comptable S8405000, dels pressupostos de la Generalitat per a l'any 2018, i el seu equivalent per a l'exercici 2019, condicionada l'existència de crèdit adequat, segons el següent desglossament d'anualitats:  
Anualitat 2018: 44.635,08 euros.  
Anualitat 2019: 34.500 euros.  
  
Cinqué. Termini de presentació  
El termini de presentació de les sol·licituds serà de 10 dies hàbils, comptats a partir de l’?endemà de la publicació de la present resolució de convocatòria en el Diari Oficial de la Generalitat Valenciana.  
  
  
Sisé. Altres dades  
Les pràctiques professionals de les persones adjudicatàries de les beques es realitzaran en les dependències dels centres de la Conselleria, i en les direccions territorials de València i Alacant.  
El període de durada de les beques serà de dotze mesos des de la data que s'indique en la resolució de concessió, sense perjuí de la possibilitat de pròrroga per un termini de fins a dotze mesos més, sense necessitat de nova convocatòria, sempre que existisca disponibilitat pressupostària corresponent i l'exercici de l'activitat que s'estiga efectuant així ho requerisca.  
  
València, 25 d'abril de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.